Jong man sterf in botsingFoto: ER24 Chitra Bodasing, woordvoerder van ER24, het gesê die botsing het naby die R54-afrit in die rigting van Vereeniging plaasgevind. Volgens Bodasing was die man steeds in die wrak vasgekeer met paramedici en brandbestryders se aankoms op die toneel. Daar was ongelukkig niks wat paramedici kon doen nie en die man is op die toneel dood verklaar. Die presiese oorsaak van die ongeluk word ondersoek.